钦定古今图书集成/明伦汇编/家范典/第003卷 > 元陆梳山居家制用 > 《上篇》
## 钦定古今图书集成/明伦汇编/家范典/第003卷 > 元陆梳山居家制用 > 《上篇》

古之为国者，“冢宰制国用，在于岁之杪；五榖皆入，然
后制国用。用地小大，视年之丰耗。三年耕必有一年
之食，九年耕必有三年之食。以三十年之通制国用，
虽有凶旱水溢，民无菜色。国既若是，家亦宜然。故凡
家之田畴足以赡给者，亦当量入以为出，然后用度
有准，丰俭得中，怨讟不生，子孙可守。”今以田畴所收，
“除租税及种溉粪治之外，所有若干，以十分约之，留
三分为水旱不测之备。”

专存米谷，不可变易银钞轻赍，但当逐年增置仓廪。

其六，分作十二月之用。

“闰月” 则分作十三月之用。

取一月合用之数，约为三十分，日用其一。

茶饭鱼肉，宾客酒浆，子孙纸笔，先生“束修” 干事，奴仆等皆取诸其间。

可馀而不可尽，用至七分，为“得中，不及五分，为太啬。”

盖于“所馀太多，则家益富” ，将至僭侈无度，则入于罪戾矣。

“其所馀者，别置簿收管，以为伏腊裘葛，修葺墙屋，医
药宾客，吊丧问疾，时节馈送。又有馀，则以周给邻族
之贫弱者，贤士之穷困者，佃人之饥寒者，过往之无
聊者，毋以妄施僧道。”盖僧道本是蠹民，况今之僧道，
无不丰足，施之适足以济其嗜欲，长其过恶，而费农
夫血汗勤劳。所得之物，未必不增，吾冥罪，其何福之
有。其田畴不多，日用不能有馀，则一味节啬。裘葛取
诸蚕绩，墙屋取诸蓄养，杂种蔬菜，皆以助用，不可侵
过次日之物。若一日侵过，无时可补，则便有废家之
渐，当谨戒之。其有田少而用广者，但当清心俭素，经
营足食之路，于接待宾客，吊丧问疾时节，馈送会合
饮食之事，一切不讲，免致干求亲旧，以滋过失责望。
故素有所怨尤。负讳逋借。以招耻辱。家居如此。方为
称宜。而远吝侈之咎。积是成俗。岂惟一家不忧水旱
天菑。虽一郡一县皆无忧矣。其利岂不博哉。